|  |
| --- |
|  |

# KOKKULEPE nr 3-1.33/2025/37

**ISIKLIKU KASUTUSÕIGUSEGA KOORMAMISE TINGIMUSTE KOHTA**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **kasutaja**, keda esindab RMK juhatuse 02.04.2024 otsusega nr 1-32/28 kinnitatud Kagu regiooni põhimääruse alusel, Kagu regiooni metsaülem Tiit Timberg, ühelt poolt ja **Osaühing Valga Puu**, keda esindab põhikirja alusel juhatuse liige Andres Olesk, edaspidi **omanik***,* teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva kokkuleppe, edaspidi **kokkulepe**, alljärgnevas:

1. **Kokkuleppe eesmärk**

Kokkuleppe eesmärgiks on tingimuste kokkuleppimine omanikule kuuluvatel kinnisasjadel nimetustega **Sarapuumetsa (Sarapuumetsa, Vanamõisa küla, Tõrva vald, Valga maakond)**, kinnistu number 3101370011100, katastritunnus **61301:001:0097 ja Mäeotsa(Mäeotsa, Vanamõisa küla, Tõrva vald, Valga maakond),** kinnistu number 3101370011100, katastritunnus **61301:003:0042**,sihtotstarve maatulundusmaa, edaspidi **kinnistud,** asuva eratee kasutamiseks.

1. **Kasutusõiguse tingimused**
   1. Kinnistud koormatakse isikliku kasutusõigusega selliselt, et kasutajal on õigus kasutada ehitatavat ja kinnistut läbivat erateed ning sellel paiknevaid rajatisi,edaspidi **kasutusõiguse ala**. Skeem kasutusõiguse ala paiknemise kohta on lisatud kokkuleppele.
   2. Kasutusõiguse ala pikkus ehitataval Mäeotsa metsateel on **Sarapuumetsa**/ 61301:001:0097 ja **Mäeotsa**/ 61301:003:0042 kinnistutel kokku ca 285 jm.
   3. Kasutajal on õigus kasutusõiguse ala tasuta kasutada ööpäevaringselt kõikide sõidukite ja tehnikaga, sealhulgas metsaveokitega.
   4. Isiklik kasutusõigus seatakse kasutaja kasuks tähtajatult.
2. **Kasutaja õigused ja kohustused**
   1. Kasutajal on õigus kasutusõiguse ala kasutada sihipäraselt ning teostada oma vahenditega kõiki töid, mis on vajalikud kasutusõiguse ala ehitamiseks, korrashoiuks, hooldamiseks ja kasutamiseks.
   2. Kasutaja kohustub:
      1. tagama kasutusõiguse ala hoolduse ja korrashoiu;
      2. tagama, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega kasutusõiguse alale;
      3. tagama, et kokkuleppe lõppemisel oleks kasutusõiguse ala kokkuleppe kohasele kasutamisele vastavas seisundis;
      4. tasuma isikliku kasutusõiguse seadmisel tasumisele kuuluva notari tasu ja riigilõivu;
      5. kooskõlastama omanikuga projekteerimisprotsessis kasutusõiguse alaga seonduva tee ehituse projektdokumentatsiooni.
3. **Omaniku õigused ja kohustused**
   1. Omanikul on õigus teha kasutajale ettepanekuid vajalikel juhtudel kasutusõiguse ala ajutiseks piiramiseks või sulgemiseks, teatades sellisest vajadusest telefoni teel või e-postiga kasutajale ette 10 (kümme) päeva.
   2. Omanik kohustub:
      1. mitte tegema takistusi kasutusõiguse ala haldamiseks ja kasutamiseks, sealhulgas eratee kasutamiseks;
      2. tagama kasutajale kasutusõiguse ala takistamatu kasutamise vastavalt kokkuleppe tingimustele;
      3. kasutama kasutusõiguse ala heaperemehelikult ja tagama, et tema tegevusest ei tekiks kasutusõiguse alale kahju ega kahjulikke mõjutusi keskkonnale;
      4. teatama kasutajale kirjalikult posti või e-posti teel kinnistu võõrandamisest, samuti kolmandate isikute õigustest kasutusõiguse alale ühe kuu jooksul alates vastava lepingu sõlmimisest.
4. **Kokkuleppe kehtivus**
   1. Kokkulepe kehtib kuni kinnistu koormamiseni isikliku kasutusõigusega kasutaja kasuks, s.t sellekohase kande tegemisega kinnistusregistrisse.
   2. Kokkuleppe täitmise enne punktis 5.1. nimetatud kande tegemist võib lõpetada poolte kokkuleppel.
   3. Kasutajal on õigus nõuda kokkuleppe täitmise lõpetamist, kui omanik ei täida kokkuleppest tulenevaid tingimusi, mille tulemusena on takistatud kasutusõiguse ala kasutamine kasutaja poolt vastavalt kokkuleppe tingimustele.
5. **Poolte esindajad ja kontaktandmed**

6.1. Kasutaja esindaja on RMK Kagu regiooni metsaülem Valga-, Põlva- ja Võrumaal tel 504 5761 e-post [tiit.timberg@rmk.ee](mailto:tiit.timberg@rmk.ee)

1. **Poolte vastutus**
   1. Pooled vastutavad kokkuleppe mittetäitmise või osalise mittetäitmise eest õigusaktidega ettenähtud korras.
   2. Kokkuleppe mittetäitmise eest, kui mittetäitmine põhjustas teisele poolele kahju, vastutavad pooled põhjustatud kahju eest täies ulatuses.
2. **Lõppsätted**
   1. Pooled kohustuvad hoidma konfidentsiaalsena kõik seoses kokkuleppe täitmisega teatavaks saanud isikuandmed, samuti usalduslikud ning ärisaladusteks peetavad andmed.
   2. Kõik kokkuleppe muudatused sõlmitakse kirjalikult ja vormistatakse kokkuleppe lisana.
   3. Kokkulepe on allkirjastatud digitaalselt.

**Poolte andmed ja allkirjad**

|  |  |
| --- | --- |
| **RMK** | **Omanik** |
|  |  |
| Riigimetsa Majandamise Keskus | Osaühing Valga Puu |
| Registrikood 70004459 | Registrikood 10600304 |
| Mõisa/3, Sagadi küla, Haljala vald  45403 Lääne-Viru maakond  Tel 676 7500  E-post [rmk@rmk.ee](mailto:rmk@rmk.ee) | Palu, Kulli küla, Tõrva vald, Valga maakond, 68401  Tel +372 56605787  E-post [info@valgapuu.ee](mailto:info@valgapuu.ee) |
|  |  |
|  |  |
|  |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Tiit Timberg | Andres Olesk |